Iki-ihanan Band Visit -elokuvan (2007) ohjaaja Eran Kolirinin viime vuoden Cannesin elokuvajuhlilla esitetty poliittinen satiiri kertoo palestinalaisuutensa kadottaneesta, jerusalemilaisesta liikemiehestä Samista. Hän saapuu perheineen kotikonnuilleen pieneen arabikylään veljensä häihin. Häiden jälkeen Sami haluaa heti lähteä masentavista maisemista mutta israelilaiset sotilaat ovat eristäneet kylän eikä kukaan pääse sieltä pois. Kenellekään ei kerrota kauanko piiritys kestää ja kiireinen liikemies huomaa jumittuneensa pölyisen kylän pysähtyneeseen elämään. Hän joutuu pakosta kohtaamaan menneisyytensä ja taakseen jättämänsä lapsuutensa ystävät.
Timo Kuismin